text: Vejdirektoratet: Respektér venligst fartgrænserne
  02 august 2011 kl. 12.55
  Når motorvej E 45 om kort tid skal have ny asfalt på, opfordrer vejdirektoratet indtrængende bilisterne til at respektere de midlertidige lavere fartbegrænsninger og dermed asfaltarbejdernes sikkerhed.
  I august skal E 45 have ny asfalt tre steder. Arbejdet foregår om natten for at genere trafikken mindst muligt.
  - Sikkerheden skal være i top for både vejarbejdere og trafikanter. Derfor sætter vi hastighedsgrænserne ned omkring vores vejarbejder, og beder trafikanterne om at respektere dem, skriver Vejdirektoratet.
  De tre steder er:
  Den 8. august begynder Vejdirektoratet asfaltarbejder på M50 i nordgående retning mellem frakørsel  Kolding S og  frakørsel  Kolding V.
  Arbejdet bliver hovedsaglig udført som aften- og natarbejde, og Vejdirektoratet forventer at være færdig med arbejdet den 17. august
  Den 9. august begynder Vejdirektoratet asfaltarbejder på M50/M60 i sydgående retning mellem frakørsel  Vejle S og motorvejskryds Kolding.
  Arbejdet bliver hovedsaglig udført som aften- og natarbejde, og Vejdirektoratet forventer at være færdig med arbejdet den 19. august. 
  Endelig skal en lille bid af Østjyske Motorvej ved Vejle skal have ny belægning. Det drejer sig om strækningen mellem Vejle Fjord broen og Vejle N.
  Arbejdet sker i perioden fra den 10. august til den 21. august.
  Det foregår om natten.
  